**GUVERNUL ROMÂNIEI**

****

|  |  |  |
| --- | --- | --- |
|  |  |  |

**Hotărâre a Guvernului pentru modificarea și completarea Regulamentului-cadru privind criteriile pe baza cărora se stabileşte procentul de majorare salarială pentru persoanele prevăzute la art. 16 alin. (1) şi (2) din Legea-cadru nr. 153/2017 privind salarizarea personalului plătit din fonduri publice, precum şi condiţiile de înfiinţare a posturilor în afara organigramei în cadrul instituţiilor şi/sau autorităţilor publice care implementează proiecte finanţate din fonduri europene nerambursabile şi/sau prin Mecanismul de redresare şi rezilienţă, aprobat prin Hotărârea Guvernului nr. 234/2023**

În temeiul art. 108 din Constituția României, republicată, şi al art. 16 alin. (105) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare,

  **Guvernul României** adoptă prezenta hotărâre.

**ART. I -** Regulamentul-cadru privind criteriile pe baza cărora se stabileşte procentul de majorare salarială pentru persoanele prevăzute la art. 16 alin. (1) şi (2) din Legea-cadru nr. 153/2017 privind salarizarea personalului plătit din fonduri publice, precum şi condiţiile de înfiinţare a posturilor în afara organigramei în cadrul instituţiilor şi/sau autorităţilor publice care implementează proiecte finanţate din fonduri europene nerambursabile şi/sau prin Mecanismul de redresare şi rezilienţă, aprobat prin Hotărârea Guvernului nr. 234/2023, publicată în Monitorul Oficial al României, Partea I, nr. 219 din 16 martie 2023, se modifică șise completează după cum urmează:

1. La articolul 4, alineatul (1) se modifică și va avea următorul cuprins:

„Art. 4 - (1) Personalul din cadrul instituţiei şi/sau autorităţii publice, nominalizat, potrivit prevederilor art. 16 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, în echipele de proiecte finanţate din fonduri europene nerambursabile şi/sau fonduri externe rambursabile, precum şi pentru implementarea proiectelor finanţate prin Mecanismul de redresare şi rezilienţă, pe perioada în care îşi desfăşoară activitatea în aceste condiţii, beneficiază lunar de o majorare a salariilor de bază, soldelor de funcţie/salariilor de funcţie, indemnizaţiilor de încadrare, cu până la 40%, în funcţie de timpul efectiv lucrat lunar pentru activităţile proiectului și valoarea proiectului, potrivit anexei nr. 1, care face parte integrantă din prezentul regulament-cadru.”

1. La articolul 4, după alineatul (1) se introduc trei noi alineate, alin. (11) - (13), cu următorul cuprins:

„(11) Majorarea salariilor de bază, soldelor de funcţie/salariilor de funcţie, indemnizaţiilor de încadrare, se realizează potrivit alin. (1) în baza raportului de progres trimestrial, întocmit în primele 5 zile ale fiecărui trimestru de către coordonatorul de proiect/managerul de proiect/șeful de proiect și aprobat de către ordonatorul de credite, din care să rezulte progresul înregistrat în raport cu activitățile și indicatorii proiectului în trimestrul de referință.

(12) Prin excepție de la prevederile alin. (11), ultimul Raport de progres trimestrial va cuprinde perioada de la penultimul raport de progres trimestrial până la finalizarea proiectului.

(13) Prin progrese înregistrate în implementarea proiectului în perioada de referință față de perioada anterioară, se înțelege realizarea a cel puțin unuia din următorii indicatori:

a) a fost realizată o creștere a execuției documentate de cel puțin 5% pentru activitățile eligibile prevăzute în proiect, reprezentând studii, referate, cereri de plată/de rambursare, documentații pentru proiectare inclusiv obținerea de avize, acorduri sau autorizații, în funcție de complexitatea proiectului;

b) a fost realizat un progres fizic de cel puțin 3%;

c) au fost derulate cel puțin 3% din activitățile eligibile prevăzute în proiect, în funcție de complexitatea proiectului;

d) au fost recepționate cel puțin 3% din bunurile/serviciile/lucrările prevăzute în proiect.

3. La articolul 4, alineatul (2) se modifică și va avea următorul cuprins:

„(2) În primele 5 zile ale fiecărei luni calendaristice, conform pontajului lunar aprobat de ordonatorul de credite, se stabilește numărul de ore efectiv lucrate în luna anterioară, pentru calculul procentului de majorare salarială acordat personalului nominalizat în echipele de proiect, în condițiile art. 16 alin. (1) din Legea-cadru nr. 153/2017, cu modificările şi completările ulterioare.”

1. La articolul 4, după alineatul 2 se introduc două noi alineate, alin. (21) și (22), cu următorul cuprins:

„(21)Plata drepturilor stabilite potrivit alin. (1) - (12) se acordă în următorul trimestru, lunar, corespunzător Raportului de progres trimestrial aferent trimestrului anterior.

(22) La stabilirea valorii cumulate a proiectelor pentru care se acordă majorare salarială se va lua în considerare valoarea proiectelor aprobate prin contracte/ordine/decizii de finanțare, după caz, sau dacă este exprimată în euro, utilizând cursul de schimb comunicat de Banca Națională a României din ziua intrării în vigoare a acestora.”

5. Articolul 5 se modifică și va avea următorul cuprins:

„Art. 5 - Pentru personalul prevăzut la art. 4 care îşi desfăşoară activitatea simultan în mai multe proiecte, pentru care există aprobat Raport de progres trimestrial, numărul de ore efectiv lucrate în luna anterioară se cumulează, procentul de majorare salarială fiind stabilit la nivelul corespunzător numărului de ore cumulate.”

6. La articolul 6, alineatele (1) și (3) se modifică și vor avea următorul cuprins:

„(1) Indemnizaţiile lunare ale preşedinţilor şi vicepreşedinţilor consiliilor judeţene şi primarilor şi viceprimarilor unităţilor administrativ-teritoriale care implementează proiecte finanţate din fonduri europene nerambursabile şi/sau fonduri externe rambursabile, precum şi prin Mecanismul de redresare şi rezilienţă se majorează cu până la 40% în funcţie de numărul, tipul şi valoarea proiectelor aflate în implementare pentru care unităţile administrativ-teritoriale au calitatea de beneficiar, conform anexei nr. 2 care face parte integrantă din prezentul regulament-cadru.

(3) Procentul de majorare salarială prevăzut la alin. (1), rezultat în urma aplicării prevederilor anexei la prezentul regulamentul-cadru se reduce cu 40% în situaţia în care un procent de peste 40% din valoarea cumulată a proiectelor aflate în implementare reprezintă proiecte care au ca obiect capacitatea administrativă a beneficiarului.”

7. Anexa nr. 1 se modifică și va avea cuprinsul prevăzut în anexa nr. 2.

**Art. II** – Până la aprobarea primului raport trimestrial de progres, întocmit potrivit prevederilor prezentei hotărâri, în primele 5 zile ale lunii octombrie 2025, plata drepturilor stabilite potrivit art.4 alin. (1) se acordă în condițiile legislației în vigoare la data intrării în vigoare a prezentei hotărâri.

**PRIM-MINISTRU**

**Ilie-Gavril BOLOJAN**

**Anexa nr. 1**

Procentul de majorare a salariilor de bază, soldelor de funcţie/salariilor de funcţie, indemnizaţiilor de încadrare ale personalului din cadrul instituţiei şi/sau autorităţii publice, nominalizat în echipele de proiecte finanţate din fonduri europene nerambursabile şi/sau fonduri externe rambursabile, precum şi pentru implementarea proiectelor finanţate prin Mecanismul de redresare şi rezilienţă

|  |  |  |  |  |  |  |
| --- | --- | --- | --- | --- | --- | --- |
| **Valoarea totală cumulată a proiectelor**  **(lei)**  **Număr**  **ore**  **cumulate**  **pe lună** | Procent majorare salarii de bază, solde de funcţie/salarii de funcţie, indemnizaţii de încadrare | | | | | |
| sub 1.000.000  (lei) | 1.000.001 - 2.500.000  (lei) | 2.500.001 - 5.000.000  (lei) | 5.000.001 - 10.000.000  (lei) | 10.000.001 - 20.000.000  (lei) | peste 20.000.000  (lei) |
|  |  |  |  |  |  |
| Până la 20 ore | 5% | 5% | 5% | 5% | 5% | 5% |
| între 21 și 40 ore | 5% | 5% | 10% | 10% | 10% | 10% |
| între 41 și 60 ore | 10% | 10% | 15% | 20% | 20% | 20% |
| între 61 și 80 ore | 15% | 20% | 25% | 30% | 30% | 30% |
| peste 80 ore | 25% | 30% | 35% | 40% | 40% | 40% |

**Anexa nr. 2**

PROCENTUL DE MAJORARE A INDEMNIZAŢIILOR LUNARE

  A. Procentul de majorare a indemnizaţiilor lunare ale preşedinţilor şi vicepreşedinţilor consiliilor judeţene, precum şi ale primarilor şi viceprimarilor unităţilor administrativ-teritoriale din categoria municipiilor şi oraşelor care implementează proiecte finanţate din fonduri europene nerambursabile şi/sau fonduri externe rambursabile, precum şi prin Mecanismul de redresare şi rezilienţă

|  |  |  |  |  |  |  |
| --- | --- | --- | --- | --- | --- | --- |
| **Valoarea cumulată a proiectelor**  **(lei)**  **Număr**  **proiecte**  **aflate în implementare** | Procentul de majorare a indemnizaţiilor lunare (%) | | | | | |
| sub 1.000.000  (lei) | 1.000.001 - 2.500.000  (lei) | 2.500.001 - 5.000.000  (lei) | 5.000.001 - 10.000.000  (lei) | 10.000.001 - 20.000.000  (lei) | peste 20.000.000  (lei) |
|  |  |  |  |  |  |
| 1 proiect | 5% | 15% | 20% | 25% | 30% | 40% |
| 2 proiecte | 10% | 20% | 25% | 30% | 35% | 40% |
| 3 proiecte | 15% | 25% | 30% | 35% | 40% | 40% |
| 4 proiecte | 20% | 30% | 35% | 40% | 40% | 40% |
| cel puțin 5 proiecte | 40% | 40% | 40% | 40% | 40% | 40% |

B. Procentul de majorare a indemnizaţiilor lunare ale primarilor şi viceprimarilor comunelor care implementează proiecte finanţate din fonduri europene nerambursabile şi/sau fonduri externe rambursabile, precum şi prin Mecanismul de redresare şi rezilienţă

|  |  |  |  |  |  |  |
| --- | --- | --- | --- | --- | --- | --- |
| **Valoarea cumulată a proiectelor**  **(lei)**  **Număr**  **proiecte**  **aflate în implementare** | Procentul de majorare a indemnizaţiilor lunare (%) | | | | | |
| Sub  500.000  (lei) | 500.001 – 1.000.000  (lei) | 1.000.001 - 2.500.000  (lei) | 2.500.001 - 5.000.000  (lei) | 5.000.001 - 10.000.000  (lei) | peste 10.000.000  (lei) |
|  |  |  |  |  |  |
| 1 proiect | 5% | 15% | 20% | 25% | 30% | 40% |
| 2 proiecte | 10% | 20% | 25% | 30% | 35% | 40% |
| 3 proiecte | 15% | 25% | 30% | 35% | 40% | 40% |
| 4 proiecte | 20% | 30% | 35% | 40% | 40% | 40% |
| cel puțin 5 proiecte | 40% | 40% | 40% | 40% | 40% | 40% |